CELEX: 32017R0998
Language: el
Date: 2017-06-12 00:00:00
Title: Εκτελεστικός κανονισμός (ΕΕ) 2017/998 της Επιτροπής, της 12ης Ιουνίου 2017, για την 268η τροποποίηση του κανονισμού (ΕΚ) αριθ. 881/2002 του Συμβουλίου για την επιβολή συγκεκριμένων περιοριστικών μέτρων κατά ορισμένων προσώπων και οντοτήτων που συνδέονται με τις οργανώσεις ISIL (Da'esh) και Αλ Κάιντα

14.6.2017   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 150/5
            
         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) 2017/998 ΤΗΣ ΕΠΙΤΡΟΠΉΣ
   της 12ης Ιουνίου 2017
   για την 268η τροποποίηση του κανονισμού (ΕΚ) αριθ. 881/2002 του Συμβουλίου για την επιβολή συγκεκριμένων περιοριστικών μέτρων κατά ορισμένων προσώπων και οντοτήτων που συνδέονται με τις οργανώσεις ISIL (Da'esh) και Αλ Κάιντα
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 881/2002 του Συμβουλίου, της 27ης Μαΐου 2002, για την επιβολή συγκεκριμένων περιοριστικών μέτρων κατά ορισμένων προσώπων και οντοτήτων που συνδέονται με τις οργανώσεις ISIL (Da'esh) και Αλ Κάιντα (1), και ιδίως το άρθρο 7 παράγραφος 1 στοιχείο α) και το άρθρο 7α παράγραφος 5,
   Εκτιμώντας τα ακόλουθα:
   
               (1)
            
            
               Στο παράρτημα I του κανονισμού (ΕΚ) αριθ. 881/2002 απαριθμούνται τα πρόσωπα, οι ομάδες και οι οντότητες που αφορά η δέσμευση κεφαλαίων και οικονομικών πόρων βάσει του εν λόγω κανονισμού.
            
         
               (2)
            
            
               Στις 7 Ιουνίου 2017 η Επιτροπή Κυρώσεων του Συμβουλίου Ασφαλείας των Ηνωμένων Εθνών αποφάσισε να τροποποιήσει μία καταχώριση στον κατάλογο των προσώπων, ομάδων και οντοτήτων που αφορά η δέσμευση κεφαλαίων και οικονομικών πόρων. Κατά συνέπεια, το παράρτημα I του κανονισμού (ΕΚ) αριθ. 881/2002 θα πρέπει να τροποποιηθεί αναλόγως,
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Το παράρτημα I του κανονισμού (ΕΚ) αριθ. 881/2002 τροποποιείται σύμφωνα με το παράρτημα του παρόντος κανονισμού.
   Άρθρο 2
   Ο παρών κανονισμός αρχίζει να ισχύει την επομένη της δημοσίευσής του στην Επίσημη Εφημερίδα της Ευρωπαϊκής Ένωσης.
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 12 Ιουνίου 2017.
      
         
            Για την Επιτροπή,
         
         
            εξ ονόματος του Προέδρου,
         
         
            Προϊστάμενος της Υπηρεσίας Μέσων Εξωτερικής Πολιτικής
         
      
   
   
      (1)  ΕΕ L 139 της 29.5.2002, σ. 9.
   
      ΠΑΡΑΡΤΗΜΑ
      Τα στοιχεία ταυτοποίησης για την καταχώριση «Al-Nusrah Front for the People of the Levant (άλλως α) the Victory Front, β) Jabhat al-Nusrah, γ) Jabhet al-Nusra, δ) Al-Nusrah Front, ε) Al-Nusra Front, στ) Ansar al-Mujahideen Network), ζ) Levantine Mujahideen on the Battlefields of Jihad). Άλλες πληροφορίες: α) Δραστηριοποιείται στη Συρία, β) Προηγούμενη καταχώρισή της, μεταξύ 30 Μαΐου 2013 και 13 Μαΐου 2014, ως άλλη ονομασία της Al-Qaida in Iraq. Ημερομηνία κατονομασίας που αναφέρεται στο άρθρο 2α παράγραφος 4 στοιχείο β): 14.5.2014.» υπό τον τίτλο «Νομικά πρόσωπα, ομάδες και οντότητες» στο παράρτημα I του κανονισμού (ΕΚ) αριθ. 881/2002 αντικαθίστανται από το ακόλουθο κείμενο:
      
         «Al-Nusrah Front for the People of the Levant [άλλως α) the Victory Front, β) Jabhat al-Nusrah, γ) Jabhet al-Nusra, δ) Al-Nusrah Front, ε) Al-Nusra Front, στ) Ansar al-Mujahideen Network, ζ) Levantine Mujahideen on the Battlefields of Jihad, η) Jabhat Fath al Sham, θ) Jabhat Fath al-Sham, ι) Jabhat Fatah al-Sham, ια) Jabhat Fateh Al-Sham, ιβ) Fatah al-Sham Front, ιγ) Fateh al-Sham Front, ιδ) Conquest of the Levant Front, ιε) The Front for the Liberation of al Sham, ιστ) Front for the Conquest of Syria/the Levant, ιζ) Front for the Liberation of the Levant, ιη) Front for the Conquest of Syria]. Άλλες πληροφορίες: α) Δραστηριοποιείται στην Αραβική Δημοκρατία της Συρίας, β) Ιράκ, γ) Προηγούμενη καταχώρισή της, μεταξύ 30 Μαΐου 2013 και 13 Μαΐου 2014, ως άλλη ονομασία της Al-Qaida in Iraq. Ημερομηνία κατονομασίας που αναφέρεται στο άρθρο 7δ παράγραφος 2 στοιχείο θ): 14.5.2014.».